《赠赣州李推府》
明代·张弼

黄花时节故人来，奈此鱼城酒酿梅。话旧也须三日醉，流年不计二毛催。

江山佳胜金鳌阁，梧竹清深舞剑台。嗟我与君俱是客，登高随处且裴回。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。